b'\n_START_ARTICLE_\nRde\xc4\x8da pti\xc4\x8dja pr\xc5\xa1ica\n_START_SECTION_\nOpis\n_START_PARAGRAPH_\nRde\xc4\x8da pti\xc4\x8dja pr\xc5\xa1ica se hrani s pti\xc4\x8djo krvjo, obi\xc4\x8dajno pa svoje \xc5\xbertve zajeda pono\xc4\x8di. Odrasli osebki so jaj\xc4\x8daste oblike in imajo nesegmentirano telo velikosti do 1 mm ter osem no\xc5\xbeic. Barva pr\xc5\xa1ic je bela ali sivkasta, ko se napijejo krvi pa postanejo rde\xc4\x8de barve. Napite pr\xc5\xa1ice se skrivajo na temnih mestih, kjer se parijo in zalegajo jaj\xc4\x8deca. \xc5\xbdivljenjski cikel pr\xc5\xa1ic obsega pet faz: jaj\xc4\x8dece, larva, protonimfa, deutonimfa in odrasel osebek. V idealnih pogojih se \xc5\xbeivljenjski cikel zaklju\xc4\x8di v sedmih dneh, zaradi \xc4\x8desar se lahko populacija hitro pove\xc4\x8da in povzro\xc4\x8di veliko \xc5\xa1kodo na perutninskih farmah. Najbolj so ogro\xc5\xbeene mlade ptice. Napadene ptice lahko postanejo anemi\xc4\x8dne, poleg tega pa so pr\xc5\xa1ice prena\xc5\xa1alke razli\xc4\x8dnih virusnih obolenj, kot so salmoneloza, Borrelia anserina in Erysipelothrix rhusiopathiae. Skupni klini\xc4\x8dni znaki napadenih ptic so rde\xc4\x8dina, srbenje, papule, vezikule in dermatitis. Ta vrsta pr\xc5\xa1ic lahko \xc5\xbeivi do 8 mesecev brez hrane, dobro pa prena\xc5\xa1a tudi suho okolje._NEWLINE_Rde\xc4\x8da pti\xc4\x8dja pr\xc5\xa1ica lahko prebavi tudi kri sesalcev in lahko napade tudi doma\xc4\x8de \xc5\xbeivali kot so ma\xc4\x8dke, psi, glodalci, zajci in konji, zaradi \xc4\x8desar se je pr\xc5\xa1ic ob oku\xc5\xbebah te\xc5\xbeko znebiti Pr\xc5\xa1ica lahko povzro\xc4\x8di srbe\xc4\x8d dermatitis tudi pri \xc4\x8dloveku, znanstveni izraz za napad pr\xc5\xa1ic na \xc4\x8dloveka pa se imenuje gamazoidoza. Znaki napada se pojavijo zjutraj, saj pr\xc5\xa1ica zajeda pono\xc4\x8di, ka\xc5\xbeejo pa se kot srbe\xc4\x8dica,_NEWLINE_Pr\xc5\xa1ica sicer redko zajeda doma\xc4\x8de ma\xc4\x8dke in pse, kadar pa jih, se ugrizi najpogosteje pojavljajo po nogah in hrbtu \xc5\xbeivali, ki se tam praskajo pogosteje kot ponavadi'